Sheekadaan ummulosibyanka ma ahan wax u gaar ah bulshadeena kaliya, meelo kale oo sidaas looga aaminsan yahay ayaa jira sida dalalka Indonesia, Malaysia iyo wadamada carabta qaar, taasoo qolooyin kala duwan ay kaga macaashaan bulshada waxayna sheegaan in "ummulosibyanku" yahay jinni u gaar ah caruurta oo haween ah, kaasoo ilmaha markii la abuuraba ceeji ku qabto, sidaasne ay hooyada ku dilanto, sidaas darteed hooyooyinka lacago ayaa laga qaataa si looga quraamiyo jinnigaas, meesha soomaalidane ay yiraahdaan, jinniga laftirkiisa ayaa gudaha lagu dilayaa si uu u soo dhaco, kadibne waxaa hooyooyinka qaar la tusaa sawirro u eg sidii doolliga oo kale oo dhinacyada madaxa ku leh dhibic madaw sidii isha oo kale.
